**Návrh**

**NARIADENIE VLÁDY**

## Slovenskej republiky

## z ......... 2022,

**ktorým sa dopĺňa nariadenie vlády Slovenskej republiky č. 52/2007 Z. z., ktorým sa ustanovujú požiadavky na uvádzanie osiva krmovín na trh v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

Nariadenie vlády Slovenskej republiky č. 52/2007 Z. z., ktorým sa ustanovujú požiadavky na uvádzanie osiva krmovín na trh v znení nariadenia vlády Slovenskej republiky č. 184/2010 Z. z., nariadenia vlády Slovenskej republiky č. 90/2011 Z. z., nariadenia vlády Slovenskej republiky č. 99/2013 Z. z., nariadenia vlády Slovenskej republiky č. 274/2016 Z. z., nariadenia vlády Slovenskej republiky č. 109/2017 Z. z., nariadenia vlády Slovenskej republiky č. 209/2020 Z. z. a nariadenia vlády Slovenskej republiky č. 350/2021 Z. z. sa dopĺňa takto:

1. Príloha č. 1 sa dopĺňa odsekom 8, ktorý znie:

„8. Ak po preverení dodržania požiadaviek podľa odsekov 4 a 6 stále existuje pochybnosť, ktorá sa týka odrodovej pravosti osiva, kontrolný ústav môže na preverenie odrodovej pravosti osiva použiť medzinárodne uznanú a reprodukovateľnú biochemickú techniku alebo molekulárnu techniku v súlade s platnými medzinárodnými normami.“.

2. Príloha č. 5 sa dopĺňa desiatym bodom, ktorý znie:

„10. Vykonávacia smernica Komisie (EÚ) 2021/971 zo 16. júna 2021, ktorou sa mení príloha I k smernici Rady 66/401/EHS o uvádzaní osiva krmovín na trh, príloha I k smernici Rady 66/402/EHS týkajúcej sa obchodovania s osivom obilnín, príloha I k smernici Rady 2002/54/ES o obchodovaní s osivom repy, príloha I k smernici Rady 2002/55/ES o obchodovaní s osivom zelenín a príloha I k smernici Rady 2002/57/ES o uvádzaní osiva olejnín a priadnych rastlín na trh, pokiaľ ide o používanie biochemických a molekulárnych techník (Ú. v. EÚ L 214, 17.6.2021).“.

Toto nariadenie vlády nadobúda účinnosť 1. septembra 2022.